CELEX: 62017TB0170
Language: hu
Date: 2017-05-18 00:00:00
Title: T-170/17. R. sz. ügy: A Törvényszék elnökének 2017. május 18-i végzése – RW kontra Bizottság („Ideiglenes intézkedés iránti kérelem — Közszolgálat — Tisztviselők — Szabadságra kötelezés és nyugdíjazás — Nyugdíjkorhatár — A személyzeti szabályzat 42c. cikke — A végrehajtás felfüggesztése iránti kérelem — Fumus boni juris — Sürgősség — Érdekek mérlegelése”)

17.7.2017   
            
            
               HU
            
            
               Az Európai Unió Hivatalos Lapja
            
            
               C 231/26
            
         A Törvényszék elnökének 2017. május 18-i végzése – RW kontra Bizottság
   (T-170/17. R. sz. ügy)
   ((„Ideiglenes intézkedés iránti kérelem - Közszolgálat - Tisztviselők - Szabadságra kötelezés és nyugdíjazás - Nyugdíjkorhatár - A személyzeti szabályzat 42c. cikke - A végrehajtás felfüggesztése iránti kérelem - Fumus boni juris - Sürgősség - Érdekek mérlegelése”))
   (2017/C 231/33)
   Az eljárás nyelve: francia
   
      Felek
   
   
      Felperes: RW (képviselők: S. Orlandi és T. Martin ügyvédek)
   
      Alperes: Európai Bizottság (képviselők: G. Berscheid és A.-C. Simon meghatalmazottak)
   
      Az ügy tárgya
   
   Az EUMSZ 278. cikkén és az EUMSZ 279. cikken alapuló, a Bizottság 2017. március 2-i, a felperest szolgálati érdekből szabadságra kötelező és hivatalból nyugdíjazó határozata 2017. június 1-jei hatállyal történő végrehajtásának felfüggesztése iránti kérelem.
   
      A végzés rendelkező része
   
   
               1)
            
            
               A Törvényszék elnöke felfüggeszti az Európai Bizottság 2017. március 2-i, RW-t szolgálati érdekből szabadságra kötelező és hivatalból nyugdíjazó határozata 2017. június 1-jei hatállyal történő végrehajtását.
            
         
               2)
            
            
               A Törvényszék elnöke a költségekről jelenleg nem határoz.